ต้มในเฟซ โอนเงิน 7 ล้าน หนุ่มแจ้งตำรวจ
แชต-นาน4ปี อ้างสาวมิวสิก ไม่เคยเจอตัว,ตั้ม โอนนาน เหยื่อ น้องขิม สาวอ้างเป็นนางเอกมิวสิก ควงทนายโร่แจ้งความ ถูกหลอกโอนเงินสดนาน 4 ปีรวมเป็นเงินกว่า 7 ล้านบาท เผยเมื่อปี 2558 ระหว่างผิดหวังความรักและธุรกิจรับออกแบบจัดสวนขาดทุน เล่นเฟซบุ๊กไปเจอพูดคุยถูกคอ ถึงขนาดให้ความหวังจะแต่งงาน เริ่มไถเงินอ้างป่วยโรคร้าย ไปจนถึงขู่ว่าไปเกี่ยวพันกับขบวนการยาเสพติด เริ่มเอะใจตรวจสอบบัญชีธนาคารที่ให้โอนเงินไป พบว่าหน้าไม่ตรงปกเลยตัดสินใจแจ้งความ ตำรวจสงสัยเข้าข่ายแก๊งโรแมนซ์สแกมคนไทยเลียนแบบแก๊งผิวสี,หนุ่มรับเหมาออกแบบจัดสวน ถูกสาวที่รู้จักกันในโซเชียลหลอกเงิน เปิดเผยขึ้นที่กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) เมื่อเวลา 12.00 น. วันที่ 26 ก.ค. นายรัฐนันท์ ธนทรัพย์ปรีชา หรือตั้ม อาชีพรับเหมาออกแบบจัดสวน ที่โลกโซเชียลที่รู้เรื่องราวถูกหลอกลวงที่เกิดขึ้น ตั้งฉายาว่า ตั้ม โอนนาน พร้อมนายเกรียงศักดิ์ พินทุสรศรี ทนายความ เข้าพบ พ.ต.อ.ศิริวัฒน์ ดีพอ รอง ผบก.ปอท. และ ร.ต.อ.ภิภพ กลมกลึง รอง สว. (สอบสวน) กก.2 บก.ปอท. แจ้งความว่าถูกมิจฉาชีพปลอมเฟซบุ๊กในชื่อ น้องขิม อ้างว่าเป็นนางเอกมิวสิกวิดีโอค่ายแกรมมี่ หลอกลวงให้โอนเงินมาเป็นเวลานาน 4 ปี จนสูญเงินเป็นมูลค่ากว่า 7 ล้านบาท เชื่อว่ากลุ่มคนร้ายลงมือเป็นขบวนการ,นายรัฐนันท์ ธนทรัพย์ปรีชา กล่าวว่า เมื่อปี 2558 ตนผิดหวังกับความรักและเครียดกับธุรกิจล่ม อยู่ในช่วงอ่อนแอของชีวิต จึงเข้าไปเล่นเฟซบุ๊กจนเจอกับ ขิม มิจฉาชีพรายนี้ พูดคุยกันแบบหนุ่มจีบสาว คนร้ายอ้างตัวว่าเป็นนางแบบเอ็มวีค่ายแกรมมี่ พร้อมทั้งส่งรูปภาพมาให้ดู ติดต่อเรื่อยมาเป็นระยะเวลากว่า 4 ปี ทั้งทางเฟซบุ๊ก ไลน์ และโทรศัพท์คุยกัน ระหว่างนั้นคนร้ายที่บอกว่าชื่อ น้องขิม อ้างว่าต้องการเงินใช้จ่ายหลายอย่าง เนื่องจากไม่ได้ทำงาน เพราะป่วยเป็นมะเร็งเม็ดเลือดขาวต้องเข้ารับการรักษา พร้อมส่งรูปไอเป็นเลือดมาให้ดู ตนเกิดความสงสารโอนเงินให้ 3 หมื่นบาท ต่อมาคุยกันถึงขั้นจะสร้างเรือนหอดาวน์บ้านจึงโอนเงินให้เรื่อยมา,ต่อมาเมื่อปลายปี 2561 ผมทะเลาะกับขิมจนเลิกติดต่อกันไปพักหนึ่ง ไปพูดคุยกับผู้หญิงอีกคนชื่อ เมย์ ทางเฟซบุ๊ก ต่อมาขิมติดต่อกลับมาบอกว่า เมย์มีส่วนพัวพันกับยาเสพติด ขิมรู้จักกับผู้ใหญ่จะช่วยเคลียร์คดีให้ แต่ต้องจ่ายเงิน 9 แสนบาท ผมตัดสินใจโอนเงินไปให้ แต่เรื่องยังไม่จบและขิมติดต่อมาบอกว่าเงินยังไม่พอ ให้โอนไปอีก 2 ล้านบาท เพื่อหักลบหนี้ที่เคยโอนไปให้ทั้งหมด รวมๆ แล้วโอนไปประมาณ 262 ครั้ง เป็นเงินกว่า 7 ล้านบาท แต่ระหว่างนั้นขิมยังโทรศัพท์เข้ามาข่มขู่ตนและแม่เป็นระยะ กดดันให้โอนเงินให้อีก ตั้มโอนนานกล่าว,นายรัฐนันท์กล่าวต่อไปว่า จนเมื่อต้นปี 2562 ตนเริ่มสงสัยนำเลขบัญชี 3 ชื่อ 2 บัญชีไปตรวจสอบ จนทราบชื่อและใบหน้าเจ้าของบัญชีที่แท้จริงว่า ไม่ตรงกับภาพที่ลงในเฟซบุ๊กถึงรู้ตัวว่า ถูกหลอก จึงรวบรวมหลักฐานการแชตพูดคุย รวมถึงสลิปโอนเงินและคลิปเสียงมาแจ้งความวันนี้ ทั้งนี้ตนยอมรับว่า ที่โอนเงินไปให้เพราะความสงสารและความรัก ถึงแม้ว่าจะไม่เคยเห็นตัวจริงก็ตาม,ด้าน พ.ต.อ.ศิริวัฒน์ ดีพอ กล่าวว่า เบื้องต้นพนักงานสอบสวนรับเรื่องไว้ลงบันทึกประจำวัน ก่อนสอบปากคำผู้ร้องทุกข์อย่างละเอียด พร้อมประสานการทำงานกับกองบังคับการปราบปราม (บก.ป.) เนื่องจากลักษณะการกระทำผิดเข้าข่ายโรแมนซ์สแกม หรือหลอกรักออนไลน์ มิจฉาชีพมีวิธีหลอกลวงเหยื่อโดยใช้ใบหน้าผู้อื่นมาสร้างบัญชีเฟซบุ๊กปลอม พูดคุยให้เกิดความรัก สร้างเรื่องราวต่างๆ ทั้งหลอกลงทุน รับมรดก หรืออ้างความเจ็บป่วยให้เกิดความสงสารเห็นใจ ปกติแล้วคนร้ายที่ก่อเหตุมักเป็นชาวต่างชาติผิวสี แต่ระยะหลังเริ่มมีคนไทยก่อเหตุมากขึ้น ขอฝากเตือนประชาชนว่า หากติดต่อกับผู้ใดและจำเป็นต้องโอนเงินควรนัดเจอเพื่อพูดคุยกัน ไม่ให้ตกเป็นเหยื่อมิจฉาชีพเพราะคนร้ายจะปฏิเสธการพบเจอหรือแม้แต่วิดีโอคอล
ตั้ม โอนนาน เหยื่อ น้องขิม สาวอ้างเป็นนางเอกมิวสิก ควงทนายโร่แจ้งความ ถูกหลอกโอนเงินสดนาน 4 ปีรวมเป็นเงินกว่า 7 ล้านบาท
ตั้ม โอนนาน,หลอกโอนเงิน,ไม่ตรงปก,มิจฉาชีพ,เฟซบุ๊ก,โดนสาวหลอก,ข่าวหน้า1